|  |  |
| --- | --- |
| Årsplan for barnehagene i Lyngen kommune 2020-2022 | ***En god barndom varer livet ut***  Visjon for barnehagene i Lyngen |

Innhold

[1 Barnehagens verdigrunnlag 2](#_Toc64375738)

[1.1 Barn og barndom 2](#_Toc64375739)

[1.2 Demokrati 2](#_Toc64375740)

[1.3 Mangfold og gjensidig respekt 2](#_Toc64375741)

[1.4 Likestilling og likeverd 2](#_Toc64375742)

[1.5 Bærekraftig utvikling 2](#_Toc64375743)

[1.6 Livsmestring og helse 3](#_Toc64375744)

[1.6.1 Satsingsområde – Barnehagens digitale praksis og inkluderende barnehagemiljø 3](#_Toc64375745)

[2 Barnehagens formål og innhold 3](#_Toc64375746)

[2.1 Fagområder 3](#_Toc64375747)

[2.1.1 Progresjon 5](#_Toc64375748)

[2.1.2 Digital praksis 5](#_Toc64375749)

[2.2 Barns medvirkning 5](#_Toc64375750)

[2.3 Samarbeid mellom hjem og barnehage 6](#_Toc64375751)

[2.3.1 Forventninger 6](#_Toc64375752)

[2.3.2 Brukergarantier 6](#_Toc64375753)

[2.3.3 Foreldreråd 6](#_Toc64375754)

[2.3.4 SU 6](#_Toc64375755)

[2.4 Overganger 6](#_Toc64375756)

[2.4.1 Når barnet begynner i barnehage 7](#_Toc64375757)

[2.4.2 Fra avdeling til avdeling 7](#_Toc64375758)

[2.4.3 Fra barnehage til barnehage 7](#_Toc64375759)

[2.4.4 Fra barnehage til skole og SFO 7](#_Toc64375760)

[2.4.5 Barn med særskilte behov 7](#_Toc64375761)

[2.5 Forebyggende arbeid mot mobbing 7](#_Toc64375762)

[3 Barnehagens struktur for samarbeid 8](#_Toc64375763)

[3.1 Avdelingsmøter 8](#_Toc64375764)

[3.2 Personalmøter 8](#_Toc64375765)

[3.3 Styrermøter 8](#_Toc64375766)

[3.4 Pedagogisk ledernettverk 8](#_Toc64375767)

[3.5 Tverrfaglig arbeid 8](#_Toc64375768)

[3.6 Ressursgrupper 8](#_Toc64375769)

[3.7 Interkommunalt nettverk 8](#_Toc64375770)

[3.8 Egenvurdering 9](#_Toc64375771)

# Barnehagens verdigrunnlag

Barnehagens verdigrunnlag skal formidles, praktiseres og oppleves i alle deler av barnehagens pedagogiske arbeid.

Kjerneverdier i barnehagene er trygghet, mestring og gode relasjoner.

## Barn og barndom

Barnehagen skal anerkjenne og ivareta barndommens egenverdi. Å bidra til at alle barn som går i barnehage, får en god barndom preget av trivsel, vennskap og lek, er fundamentalt.

Barn i barnehage i Lyngen kommune skal oppleve:

* Erfare gode vennskap
* Nærværende og deltagende voksne

## Demokrati

Økt mangfold og individualisering gir behov for demokratiforståelse, respekt for forskjellighet og positive holdninger til å leve sammen i fellesskap.

Barn i barnehage i Lyngen kommune skal oppleve:

* Å medvirke i egen hverdag og å få delta i et demokratisk felleskap
* Å bli anerkjent og få lov å uttrykke sin åndsfrihet

## Mangfold og gjensidig respekt

Barnehagen skal fremme respekt for menneskeverdet ved å synliggjøre, verdsette og fremme mangfold og gjensidig respekt.

Barn i barnehage i Lyngen kommune skal oppleve:

* Oppleve at det finnes mange måter å tenke, handle og leve på
* At de blir sett og anerkjent for den de er

## Likestilling og likeverd

Barnehagen skal bygge sin virksomhet på prinsippet om likestilling og ikke–diskriminering og bidra til at barna møter og skaper et likestilt samfunn.

Barn i barnehage i Lyngen kommune skal oppleve:

* Uansett bakgrunn og kjønn, ha like muligheter til å bli sett, hørt og oppmuntret til å delta i ulike aktiviteter i barnehagen

## Bærekraftig utvikling

Barna skal lære å ta vare på seg selv, hverandre og naturen. Barnehagen skal bidra til at barna kan forstå at dagens handlinger har konsekvenser for fremtiden.

Barn i barnehage i Lyngen kommune skal oppleve:

* Oppleve nærhet til og bli glad i naturen
* Ta vare på naturen rundt seg – lære om bærekraftig utvikling

## Livsmestring og helse

Barnehagen skal ha en helsefremmende og forebyggende funksjon og bidra til å utjevne sosiale forskjeller.

Barn i barnehage i Lyngen kommune skal oppleve:

* Å få støtte og verktøyene for å mestre motgang og håndtere utfordringer
* voksne som tar på alvor og stopper krenkelser og mobbing

Voksne som gir de språk og verktøy til å snakke om vanskelige ting slik at det kan være forebyggende mot alle typer overgrep.

### Satsingsområde – Barnehagens digitale praksis og inkluderende barnehagemiljø

**Overordnet mål for barnehagene**

* Barnehagens digitale praksis skal bidra til barnas lek, kreativitet og læring.
* Ivareta alle barn og ansattes behov for kunnskap om og ferdigheter i bruk av digitale verktøy.
* Barnehagen skal bidra til barnas trivsel, livsglede, mestring og følelse av egenverd og forebygge krenkelser og mobbing. Fremme et inkluderende miljø, der alle barn kan delta i lek og erfare glede og felleskap.

Delmål:

* Legge til rette for at barna utforsker, leker, lærer og selv skaper noe gjennom digitale uttrykksformer. Lære barna å utøve digital dømmekraft.
* Barna skal få støtte i å mestre motgang, håndtere utfordringer og bli kjent med egne og andres følelser. De ansatte skal skape gode arenaer for samspill, felleskap og vennskap

Alle barnehager skal utarbeide egne mål og lage en plan for utviklingsarbeidet.

# Barnehagens formål og innhold

## Fagområder

Fagområdene gjenspeiler områder som egenverdi og interesse for barn i barnehagen. Barnehagen skal se fagområdene i sammenheng og de skal være gjennomgående i barnehagens innhold.

Barn i barnehage i Lyngen kommune skal oppleve:

* At arbeidet med fagområdene skal virke meningsfullt og være en morsom del av barnehage hverdagen.
* Barnas interesse for fagområdene skal stimuleres og skal bidra til lekelyst og et lærende fellesskap

Kommunikasjon, språk og tekst

Gjennom arbeid med kommunikasjon, språk og tekst skal barnehagen bidra til at barna får utforske og utvikle sin språkforståelse, språkkompetanse i et mangfold av kommunikasjonsformer. Barnehagen skal bidra til at barn leker med språk, symboler og tekst og stimulere til språklig nysgjerrighet, bevissthet og utvikling.

Kropp, bevegelse, mat og helse

Barnehagen skal legge til rette for at alle barn kan oppleve bevegelsesglede, matglede, mental og sosial velvære samt god psykisk og fysisk helse.

Gjennom arbeid med fagområdet skal barn få mulighet til å sanse, oppleve, leke, lære og skape med kroppen som utgangspunkt.

Barnehagene i Lyngen gir barna et sunt og variert kosthold i hht. Helsedirektoratets retningslinjer. De barn som har behov for egen diett må legeerklæring fremvises.

Kunst, kultur og kreativitet

Barna skal ha opplevelser med kunst og kultur samt få erfaringer med ulike estetiske uttrykk. De skal få anledning til utforsking, fordypning og progresjon ved å få estetiske erfaringer med kunst og kultur.

Natur, miljø og teknologi

Barnehagen skal bidra til at barna blir glade i naturen og får erfaringer med naturen som fremmer evnen til å orientere seg og oppholde seg i naturen til ulike årstider.

Barnehagen skal legge til rette for at barna kan forbli nysgjerrige på naturvitenskapelige fenomener og gjøre erfaringer med bruk av teknologi og redskaper.

Antall, rom og form

Barnehagen skal synliggjøre sammenhenger og legge til rette for at barna kan utforske og oppdage matematikk i dagligliv, i teknologi, natur, kunst og kultur og ved selv å være skapende. Arbeid med fagområdet skal stimulere barns undring, nysgjerrighet og motivasjon for problemløsning. Fagområdet omfatter lekende og undersøkende arbeid med samling, sortering, plassering, orientering, visualisering, former, mønster, tall, telling og måling.

Etikk, religion og filosofi

Fagområdet retter særlig oppmerksomhet mot barnehagens samfunnsmandat og verdigrunnlag i et samfunn preget av livssynsmangfold.

Barnehagen skal la barna få kjennskap til fortellinger, tradisjoner, verdier og høytider i ulike religioner og livssyn og erfaringer med at kulturelle uttrykk har egenverdi. Barnehagen skal skape interesse for samfunnets mangfold og forståelse for andre menneskers livsverden og levesett. De skal samtale, reflektere og undre seg i felleskap over eksistensielle, etiske og filosofiske spørsmål.

Nærmiljø og samfunn

Gjennom utforsking, opplevelse og erfaringer skal barnehagen bidra til å gjøre barna kjent med eget nærmiljø, samfunnet og verden. Gjennom lek og varierte aktiviteter skal barna få erfaring med å lytte, forhandle og diskutere og få begynnende kjennskap til menneskerettigheter. Fagområdet skal omfatte kjennskap til samisk språk, kultur og tradisjon.

### Progresjon

Barnehagen skal legge til rette for at barn i alle aldersgrupper får varierte leke-, aktivitets- og læringsmuligheter. Alle barn skal kunne oppleve progresjon i barnehagens innhold, og erfare at de stadig lærer noe nytt og opplever framgang gjennom valg av pedagogisk innhold, arbeidsmåter, leker, bøker, materialer og utforming av fysisk miljø.

Barn i barnehagene i Lyngen skal oppleve:

* å få utfordringer tilpasset sine erfaringer, interesser og ferdigheter
* at personalet følger opp og utvider det barna allerede er opptatt av
* å få nye perspektiver gjennom ulike erfaringer og utfordringer, og oppleve at de lærer stadig mer
* å kunne gjenkjenne, gjenta og fordype seg både i innhold og arbeidsmåter
* tilgjengelige materialer, bøker, leker, verktøy og utstyr

### Digital praksis

Barnehagens digitale praksis skal bidra til barnas lek, kreativitet og læring. Ved bruk av digitale verktøy skal personalet være aktive sammen med barna. Vi vil styrke personalets kompetanse i pedagogisk bruk av digitale verktøy der barna involveres som aktive deltakere i prosessen - med fokus på blant annet bruk av egne bilder, tegninger, lyd og film i kreative digitale aktiviteter.

Barna i barnehagene i Lyngen kommune skal

* Få erfaring med og utvikle gryende digitale ferdigheter, som for eksempel produksjon og lek med bilder og historier, og innhenting av informasjon ved hjelp av digitale verktøy
* Få en begynnende forståelse for at passord er personlig og skal ikke deles med andre
* Utvikle en begynnende forståelse for digital dømmekraft

## Barns medvirkning

Barnehagen skal legge til rette og oppmuntre barna til å utrykke sitt syn på barnehagens daglige virksomhet. Alle barn skal få erfare å få innflytelse på det som skjer i barnehagen.

Barn i barnehagene i Lyngen skal

* Få oppleve å få medvirke samsvar med deres alder, erfaringer, individuelle forutsetninger og behov.
* Få være aktivt med på planlegging og vurdering i barnehagen

## Samarbeid mellom hjem og barnehage

Barnehagen skal i samarbeid og forståelse med hjemmet ivareta barnas behov for omsorg og lek, og fremme læring og danning som grunnlag for allsidig utvikling jf. barnehageloven §1 og §4

Barnehagen skal legge til rette for samarbeidet og god dialog med foreldrene. Samarbeidet skal sikre at foreldrene får medvirke til den individuelle tilretteleggingen av tilbudet.

Foreldre får tilbud om to foreldresamtaler pr barnehageår. I tillegg kan foreldre ta kontakt med barnehagen når det er noe de har behov for å drøfte/ta opp med barnehagen.

### Forventninger

Både foreldre og personalet må forholde seg til at barnehagen har et samfunnsmandat og verdigrunnlag som det er barnehagens oppgave å forvalte.

### Brukergarantier

Brukergarantier finnes på kommunens hjemmeside. [Brukergarantier for barnehagene i Lyngen - Lyngen kommune](https://www.lyngen.kommune.no/brukergarantier-for-barnehagene-i-lyngen.5939131-351160.html)

### Foreldreråd

Foreldrerådet består av alle foreldre og skal fremme foreldrenes fellesinteresser og bidra til at samarbeidet mellom barnehagen og foreldregruppen skaper et godt barnehagemiljø.

### SU

Samarbeidsutvalget skal være et rådgivende, kontaktskapende og samordnende organ. Samarbeidsutvalget skal bli forelagt saker som er viktige for barnehagens innhold og virksomhet. SU består av en foreldrerepresentant og en ansattrepresentant pr. avdeling, samt en representant fra eier. I Lyngen er det valgt en representant fra levekårsutvalget. Styrer er sekretær.

Samarbeidsutvalget skal fastsette barnehagens årsplan.

## Overganger

Barnehagen skal i samarbeid med foreldrene legge til rette for at barna kan få en trygg og god start i barnehagen. Barnehagen skal legge til rette for at barn får en rolig og god overgang internt i barnehagen, og ved bytte av barnehage. Likeledes skal barnehagen i samarbeid med foreldre og skolen legge til rette for at barna kan få en trygg og god overgang fra barnehage til skole og skolefritidsordning.

### Når barnet begynner i barnehage

Barnehagen skal tilpasse rutiner og organisere seg slik at barn og foreldre får en trygg og god oppstart i barnehagen. Det skal gis tid til å bli kjent, til å etablere relasjoner og knytte seg til personalet og til andre barn. Personalet skal sørge for tett oppfølging den første tida slik at barnet kan oppleve tilhørighet og trygghet til å leke, utforske og lære. Informasjonshefte til foreldre/foresatte om tilvenning i barnehagen finner du [her](file:///J:\BARNEHAGENE\ped.leder%20nettverket\HEFTE%20TILVENNING%20OG%20ANNET%20PÅ%20DETTE\Endelig%20utgave%20TILVENNING%20til%20gjennomlesing.docx).

### Fra avdeling til avdeling

Ved overganger mellom avdelinger skal personalet informere foreldrene i god tid. Personalet skal sørge for at barn og foreldre får god anledning til å bli kjent med de andre barna og personalet før de bytter avdeling.

### Fra barnehage til barnehage

Overgang mellom barnehager skal skje i samarbeid med foreldrene, og bør skje på en trygg og rolig måte. Barnet bør få tid til å ta farvel og ny tilvenning. Eventuell informasjon mellom barnehagene skal skje til barnets beste og med samtykke fra foreldrene.

### Fra barnehage til skole og SFO

Barnehagen skal i samarbeid med foreldre og skolen legge til rette for at barna kan få en trygg og god overgang fra barnehage til skole og skolefritidsordning. Barnehagen og skolen bør samarbeide til barnas beste i skoletilvenningsperioden. Barnehagen må ha samtykke fra foreldrene for å dele opplysninger om enkeltbarn med skolen.

### Barn med særskilte behov

For barn med særskilte behov har Lyngen kommune egne rutiner for overgangen mellom barnehage og skole. Avhengig av barnets behov, vil samarbeidsmøter mellom skole og barnehage starte opp allerede 1-2 år før forventet skolestart. Vurdering av utsatt skolestart vil også være aktuelt. Mer informasjon finnes i Lyngen kommunes spesialpedagogiske handbok.

## Forebyggende arbeid mot mobbing

Ledelsen i barnehagene i Lyngen kommune har utarbeidet Handlingsplan mot mobbing og krenkelser i barnehagene i Lyngen. Denne er godkjent i levekårsutvalget. Denne må alle barnehageansatte forholde seg til i forhold til å forebygge, avdekke og følge opp saker.

Kunnskapsdepartementet har utarbeidet et manifest mot mobbing som barnehagene i Lyngen slutter seg til, og vi har et felles mål for dette arbeidet.

**«Vi skal snakke hyggelig med og om hverandre, og vi vil ha fokus på en adferd som er høflig og inkluderende».**

**Vi vil legge til rette for vennskap, toleranse og empati i barnegruppa.**

Dette vil vi gjøre gjennom å oppmuntre barna til:

* å bruke et språk som er positivt og støttende
* å være omsorgsfull og inkluderende overfor andre

# Barnehagens struktur for samarbeid

## Avdelingsmøter

Avdelingsmøter avvikles jevnlig, ukentlig eller hver 14. dag avhengig av barnehagenes rammefaktorer.

## Personalmøter

Personalmøter avvikles månedlig. Tidsrammen er 2-2,5 timer avhengig av størrelse på personalgruppene.

## Styrermøter

Alle styrerne i barnehagene deltar på styrermøter. Styrermøter avvikles månedlig i perioden august-juni.

## Pedagogisk ledernettverk

Alle pedagogiske ledere er medlemmer i pedagogisk ledernettverket. Møter avholdes kvartalsvis og hyppigere ved behov.

## Tverrfaglig arbeid

Ved behov samarbeider barnehagene med flere eksterne samarbeidspartnere.

## Ressursgrupper

Ressursgruppe for barns beste er en tverrfaglig ressursgruppe som i hovedsak jobber med systemarbeid innenfor området barn og unge. Ressursgruppa består av representanter fra helsestasjonen, barnevernet, NAV, kommunepsykologen, kommunelegen, rus/psykisk helse og oppvekst. Ressursgruppa utvides ved behov. Her kan saker meldes inn til drøfting. Ressursgruppa har møter ca. annenhver måned.

## Interkommunalt nettverk

Lyngen kommune deltar i et interkommunalt nettverk i Nord Troms på barnehageeier og barnehagemyndighetsnivå. Nettverket har møter 4 ganger per år.

Videre samarbeider Lyngen, Kåfjord og Storfjord om tilsyn i barnehagene.

## Egenvurdering

Innen medio juni hvert år skal barnehagene levere egenerklæring på system for kvalitetsvurdering i barnehagen. Dette er en del av barnehageeiers internkontroll